Torsdag efterlyste Nordjyllands Politi en lettere dement 83-årig mand. Han bor i Schweiz, men var på besøg hos sin bror i Hjørring, og torsdag eftermiddag forlod han broderens hjem. Men han var ikke væk længe. 22.45 var han blevet fundet på en adresse i Galten i Østjylland. Her har manden tidligere boet, og han havde taget toget til den østjyske by. Ifølge politiet er den 83-årige i god behold.

Opsummering:
En lettere dement, ældre mand blev fundet torsdag aften.